ไทยพาณิชย์ยกเว้นค่าธรรมเนียมโอน-จ่าย ลดค่าใช้จ่ายผู้ประกอบการรับเหมาก่อสร้างภาครัฐ
ไทยพาณิชย์เตรียมอนุมัติวงเงิน 17,000 ล้านบาท เพื่อการเติบโตของธุรกิจหลังโควิด – 19
11 พ.ค. 2563

นางพิกุล ศรีมหันต์ รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจเอสเอ็มอี ธนาคารไทยพาณิชย์ กล่าวว่า ธนาคารมีการออกแบบสนับสนุนครบวงจร สำหรับธุรกิจรับเหมาภาครัฐโดยเฉพาะ ช่วยให้ผู้ประกอบการมั่นใจได้ว่าจะไม่พลาดโอกาสในการประมูลงานที่สำคัญอย่างแน่นอน โดยคาดว่าในปี 2563 หน่วยงานรัฐและรัฐวิสาหกิจจะมีการเปิดประมูลงานรับเหมาสำหรับโครงการขนาดต่าง ๆ
ด้วยแนวคิดดังกล่าวจึงเป็นที่มาของโซลูชั่นครบวงจรที่ออกแบบเพื่อการช่วยเหลือและเพิ่มประสิทธิภาพพร้อมการเติบโตสำหรับธุรกิจรับเหมาภาครัฐโดยเฉพาะ ด้วยการยกเว้นค่าธรรมเนียมการโอนเงินผ่านบริการ SCB Business Anywhere นาน 1 ปี เพื่อช่วยให้ผู้ประกอบการสามารถนำเงินส่วนนั้นไปใช้ในการดูแลพนักงานและเตรียมพร้อมสำหรับการทำธุรกิจ พร้อมเปิดตัวเลือกสำหรับการยกเว้นค่าธรรมเนียนมโอนเงินผ่านและรับฝากเช็คข้ามเขตตลอดไป (เมื่อชำระเบี้ยประกันตั้งแต่ 500,000 บาทขึ้นไป) เพื่อช่วยเหลือและเพิ่มความคุ้มครองให้ผู้ประกอบการ รวมถึงสินเชื่อเพื่อการหมุนเวียนธุรกิจรับเหมาก่อสร้างภาครัฐ (วงเงินการหนังสือค้ำประกัน (L/G) สูงสุด 100 ล้านบาท ไม่ต้องมีหลักทรัพย์ค้ำประกัน
นอกจากนี้ ยังมีมาตรการเพิ่มสภาพคล่องให้ธุรกิจเดินหน้าไม่มีสะดุดด้วยวงเงินสินเชื่อหมุนเวียน (O/D และ P/N) สูงสุด 100% ของมูลค่าหลักประกัน) ผ่านการตั้งอนุมัติวงเงินสำหรับโครงการนี้ไว้ถึง 17,000 ล้านบาท เพื่อให้ผู้ประกอบการสามารถประกอบธุรกิจได้ตลอดการรับงานจากภาครัฐ พร้อมจับมือกับ Builk ผู้ประกอบการและผู้เชี่ยวชาญทางด้านรับเหมาก่อสร้างโดยนำโปรแกรมพจมาน 2 ซึ่งเป็นระบบ ERP ในการคำนวณต้นทุน กำไร ครอบคลุมถึงส่วนต่าง ๆ ในธุรกิจเพื่อสร้างประสิทธิภาพและสร้างการเติบโตในการทำธุรกิจเพื่อผู้ประกอบการผู้ประกอบการที่สนใจสามารถสมัครโซลูชั่นครบวงจรเพื่อธุรกิจรับเหมาภาครัฐกับธนาคารไทยพาณิชย์ได้ผ่านทาง https://scbsme.scb.co.th/products-detail/sme-government-construction ตั้งแต่วันนี้ – 31 ธันวาคม 2563 สอบถามเงื่อนไขการขอสินเชื่อและข้อมูลเพิ่มเติมได้ที่ผู้จัดการธุรกิจสัมพันธ์ และ SCB Business Call Center โทร.0 2722 2222